Ja siis tulevad nad kõik, kogu see uhke, võitmatu ja tohutu armee, meeletult suurem kui inimkond. Kuigi  inimsilmale on nad ju kaunid vaadata, on igal liikmel seal eelkõige oma funktsioon ja ülesanne. Ja nad saavad sellega valmis just siis kui Maa on oma poolringi ära teinud. Siis nad kaovad, uinuvad, et poole ringi pärast uuesti välja ilmuda. Kõik see töötab kui kellavärk ja on seda teinud sadu miljoneid aastaid, ammu enne inimest. Me kõik oleme kui reisijad sellel kosmoselaeval nimega Maa, kihutades 30 km. sekundis läbi näiva tühjuse. Tundub nagu oleks me ülesandeks vaid tiirelda ümber Päikese. Tegelikult  liigub tema ligi 10 korda kiiremini ja kuna ta on Maast tohutult suurem ja targem, siis ju ta teab kuhu ja milleks peab meid kõiki viima.